Edu kammerooperite konkursil Shanghais
20. sept. 2019
Eesti Muusika- ja Teatriakadeemia kompositsiooni eriala doktorandi Tze Yeung Ho kammerooper hvorfor pusen? (“Miks kiisu?”, “Why the kitten?”) pälvis Shanghai rahvusvahelisel kammerooperite konkursil teise preemia.
Libreto autor on Linda Gabrielsen Norrast. Tze Yeung Ho juhendajad on prof Toivo Tulev ja prof Jaan Ross. Tze Yeung Ho tutvustab kammerooperit ka kultuuriteaduste ja kunstide doktorikooli seminaril “Opera as Imagination and Realization“, mis leiab aset 18.-20. oktoober 2019 Eesti Muusika- ja Teatriakadeemias.
Konkurss toimus kahes voorus – eelvoor ja finaal. Lõppvooru valiti kolm teost, mis 18. septembril kohapeal ka esitati. Seejärel langetas rahvusvaheline žürii (esimees muusikateadlane Wang Rui) otsuse. Tegemist oli kõige esimese Shanghai kammerooperi konkursiga.